**Biharkeresztes Város Román Nemzetiségi Önkormányzat 1.**

ELNÖKÉTŐL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## ELŐTERJESZTÉS

*a nemzetiségi önkormányzat éves munkájának bemutatására*

Biharkeresztes Város Román Nemzetiségi Önkormányzat 2025. évi költségvetése az alábbiak szerint alakult:

* 2024. évi maradvány: 13.331.- Ft
* 2025. évi működési támogatás: 1.040.000. - Ft
* 2025. évi feladatalapú támogatás: 1.659.456. - Ft

Az Emberi Erőforrások Támogatáskezelő Bethlen Gábor Alapkezelő Zrt által kiírt pályázataink pozitív elbírálásban részesültek.

* Energetikai korszerűsítése: 3.027.000.- Ft
* VII. Keresztesi Román Nemzetiségi Kulturális Találkozó: 300.000.- Ft
* IV. Keresztesi Román Nemzetiségi Népismereti Tábor: 400.000.- Ft

Összesen: 3.727.000.- Ft értékben.

Nemzetiségi Önkormányzatunk a 2025 évében, közmeghallgatás napjáig 10 alaklommal tartott testületi ülést, melyen 36 határozatot hozott.

A nemzetiségi önkormányzati ülések jegyzőkönyvét és az ülésre készített előterjesztéseket az ülést követően a jegyző megküldte a kormányhivatalnak.

A nemzetiségi érdekek hatékony érvényesítése érdekében a Biharkeresztesi Nemzetiségi Önkormányzat együttműködik a Hajdú-Bihar Megyei Román Területi és Települési Nemzetiségi Önkormányzatokkal, valamint helyi civil szervezetekkel.

2025 januárjában képviselő testületünk a nemzetiségek jogairól szóló 2011. évi CLXXIX. Törvény rendelkezése szerint felülvizsgáltuk Biharkeresztes Város Önkormányzatával kötött együttműködési megállapodást, melynek eredményeképpen a változatlan tatalommal fenntartottunk.

Biharkeresztes Város Román Nemzetiségi Önkormányzata 2025. évben a következő tevékenységei voltak, rendezvényeket szervezte, különböző rendezvényeken vett rész, illetve járult hozzá a rendezvények megszervezéséhez:

* Biharkeresztes Város Román Nemzetiségi Önkormányzat 2025. évi költségvetésének elfogadására került sor.
* Biharkeresztes Város Önkormányzatával kötött együttműködési megállapodás felülvizsgálata megtörtént.
* részt vettünk a Pocsaj Községben 2025. február 8. napján, szombaton megrendezésre kerülő Csigacsináló Napon, sütemény vásároltunk.
* részt vettünk a Magyarországi Románok Országos Önkormányzata és az Országos Román Művelődési és Közösségi Ház által Gyulán megrendezésre kerülő Országos Román Bálon, mely Gyulán a Román Kulturális Centrumban 2025. január 25. napján,

belépőjegyet és tombolatárgyat vásároltunk.

* A Miniszterelnökség felhívást tett közzé nemzetiségek energiahatékonyságot elősegítő nemzetiségi célú beruházási, felújítási és karbantartási tevékenységek támogatási igényeinek felmérésére a 2025. költségvetési évre vonatkozóan. Az egyedi támogatások célja a nemzetiségek identitásának megőrzése érdekében vállalt kulturális, köznevelési, tudományos, hitéleti és közösségépítő célok megvalósításához kapcsolódó energiahatékonyságot elősegítő beruházási, felújítási és karbantartási tevékenységek támogatása.
* részt vettünk a Biharkeresztesi Fehér Mályva Hagyományőrző Egyesület által 2025. február 28-án megrendezésre kerülő Farsangi Mulatságon. A képviselő-testület süteményeket vásárolt.
* 2025. március 8. napján a Nemzetközi Nőnapi és „Márciuska” alkalmából a nemzetiségi önkormányzat női tagjai a Mezőpeterdi Bástya étteremben ebéddel vendégelte meg és virágot vásárolt.
* 2025. március 15. napján a Hajdú-Bihar Vármegyei Román Területi Román Nemzetiségi Önkormányzat által a Körösszegapáti Ortodox Parókia parkjában megrendezésre kerülő „Tavaszköszöntő” rendezvényen részt vettünk és sütemény vásároltunk.
* 2025. április 10. napján részt vettünk a Pocsaj Óvoda és Bölcsőde által megrendezésre

kerülő „ROMÁN NEMZETISÉGI GYEREKFESZTIVÁL”-on a Biharkeresztesi

Szivárvány Óvodába működő Játékos Román Nyelvi Műhelybe járó 10 gyerekkel, nemzetiségi ruhába öltözve román táncokat előadva mutatkoznak be.

* A Nemzetiségi Önkormányzat minden évben nyújt be pályázatot az adott pályázati évben megjelenő nemzetiségi felhívás vonatkozásában. Kettő pályázat került benyújtásra most: a VIII. Keresztesi Román Nemzetiségi Kulturális Találkozó, valamint az V. Keresztesi Román Nemzetiségi Népismereti Tábor című pályázat.
* A Nemzetiségi Önkormányzat a 2024. évi költségvetés végrehajtásáról szóló zárszámadás költségvetési bevételi és kiadási fő összeget jóvá hagyta.
* 2025. május 9-én Biharkeresztes Város Román Nemzetiségi Önkormányzat Képviselő-testülete a helyi önkormányzati költségvetési szervek belső kontrollrendszerének működéséről tett 2024. évi vezetői nyilatkozatokat jóváhagyta, és az összefoglaló ellenőrzési jelentést elfogadta.
* A Fehér Mályva Hagyományőrző Egyesület szervezésében 2025. május 10. napján került megrendezésre a Csigacsináló Találkozó Biharkeresztesen, melyre a nemzetiségi önkormányzat meghívást kapott. 6 fővel képviseltük nemzetiségi önkormányzatunkat. A szervezők ebben az évben is jelezték, hogy szívesen vesznek sütemény felajánlást, így a részvétel mellett süteménnyel is hozzájárultunk a sikeres megvalósításhoz.
* A Biharkeresztesi Szivárvány Óvoda és Bölcsőde Nemzetiségi Önkormányzatunkkal közösen rajzpályázatot hirdetett „Mesterségem címere” elnevezéssel óvodás és alsó tagozatos gyerekek részére. Eredményhirdetése 2025. május 23-én volt a Városi Gyermeknapon. Jutalomként minden résztvevőnek rajzeszközöket vásároltunk.
* A Biharkeresztesi Szivárvány Óvoda és Bölcsőde román nyelvi műhelyébe járó gyermekeit az önkormányzatunk már több alkalommal támogatta különböző formában. Ebben az évben is a csoport működéséhez most az óvodai kreatív foglalkozások éves anyagszükségletének támogatást biztosítottunk.
* Gyermeknap alkalmából a román nemzetiséghez tartozó gyermekeket megvendégeltük és részükre pizzát vásároltunk.
* A játékos román nyelvi műhely szakkörös gyermekekkel foglalkozó 2 óvónőt, valamint a vezető óvónőt Pedagógusnap alkalmából köszöntöttük virágot és édesség vásároltunk.
* 2025. június 4. napján a Nemzeti Összetartozás Napja alkalmából szervezett városi ünnepségen részt vettünk, koszorút vásároltunk és leróttuk kegyeletünket.
* Pünkösdi ünnepek alkalmából élővirágot vásároltunk a településen lévő két templomba a templomok feldíszítéséhez.
* Biharkeresztes Város Román Nemzetiségi Önkormányzata és a román nemzetiséghez tartozó szülők igényként fogalmazták meg, hogy szervezzen a nemzetiségi önkormányzat a gyermekeknek 5 napos román népismereti tábort. Az V. Keresztesi Román Nemzetiségi Népismereti Tábor 2025. június 23. – 2025. június 27

között került megrendezésre 20 gyerek számára. A benyújtott pályázat pozitív elbírálásban részesült. A tábor ideje alatt a gyermekek megismerkedtek a he.lyi cukrász, pék, fazekas, szomszéd községben a háziállatokat tartó gazda munkájával. A délelőtti élmény és tapasztalatszerzést követően művészeti és gasztronómiai foglalkozásokon keresztül a román népi kultúra hagyományinak megjelenítése történt a táborban résztvevő gyerekek körében.

* A Hajdú-Bihar Vármegyei Kormányhivatal kérte a Szervezeti és Működési Szabályzat néhány pontjának módosítását. A módosítás megtörtént, elfogadásra került.
* A Növekedésért Egyesület Sport tábort hirdetett 2025. augusztus 4. – 2025. augusztus 8. időszakra. A táborban a román nemzetiségi önkormányzathoz tartozó gyerekek is részt vesznek, ezért javasoltuk, hogy a rendezvény támogatására gyümölcsöt vásároljunk, ezzel is hozzájárulva a sikeres megvalósításhoz.
* A nemzetiségi önkormányzat az elmúlt években is nyújtott már segítséget az iskola, óvodakezdéshez a nemzetiséghez tartozó családok gyermekei számára. Ebben az évben is az érintett gyerekek részére utalványt biztosítottunk, melyet tanszerekre lehetett levásárolni.
* A Magyarországi Románok Országos Önkormányzata 2025. szeptember 13-án 10.00 órától a Gyulai Várkertben rendezte meg a XIX. Országos Román Gasztronómiai Fesztivált, melynek keretén belül főzőversenyre került sor. Az
* idei főzőversenyre kizárólag tradicionális román étellel lehetett benevezni. A főzőversenyen a nemzetiségi önkormányzatuk jól szerepelt, részvételünket emléklappal és fakanállal értékelték.
* A Biharkeresztesi Szarkaláb Hagyományőrző Néptánc Egyesület 2025. szeptember 27. napján tartotta a XIII. Szüreti Mulatságot, melyet pogácsa vásárlással támogattunk, ahogyan azt az elmúlt években is tettük.
* Bethlen Gábor Alapkezelő Zrt. honlapján kiírásra kerültek a nemzetiségi kulturális kezdeményezések 2026. évi költségvetési támogatásra vonatkozó pályázatok. Az idén is kettő pályázatot nyújtottunk be, a IX. Keresztesi Román Nemzetiségi Kulturális Találkozó, valamint, a VI. Keresztesi Román Nemzetiségi Népismereti Tábor megrendezésére vonatkozóan.
* A nemzetiségi önkormányzat évek óta szervez kirándulást a nemzetiségi önkormányzathoz tartozó családok számára. Ebben az évben 2025. október 23. napjára szerveztünk autóbuszos kirándulást, a szlovákiai Borsi Rákóczi kastélyt néznék meg, visszaúton az Összetartozás hídját tekintenék meg, a Sárospataki várat, valamint a Tokaji borvidéken, Hercegkúton néztünk szét a közösségépítés közös élményeinek átélésével. Az autóbusszal történő utazás útiköltségét finanszírozta a nemzetiségi önkormányzat.
* A Biharkeresztesi Szivárvány Óvoda és Bölcsőde és Biharkeresztes Város Román Nemzetiségi Önkormányzata a VIII. Keresztesi Román Nemzetiségi Kulturális Találkozó keretében, közösen „Művészetek Napja” elnevezéssel 2025. november 18-án rendezvényt tartott az óvodában. A Román Nemzetiségi Kulturális Találkozó keretében a Művészetek (közös élményfestés, szobrászat, tányérfestés, ékszerkészítés) voltak a főszerepben. Azon települések óvodáját hívtuk meg, ahol a településen román nemzetiségi önkormányzat működik. Ennek értelmében meghívást kapott pocsaji, bedői, körösszegapáti, körösszakáli, mezőpeterdi, mezősasi, nagykereki, bojti és a biharkeresztesi óvoda. A találkozón 65 gyermek vett részt. A csoportok érkezését követően a rendezvény megnyitója, reggeli, majd a résztvevő gyermekcsoportok román táncbemutatóra került sor. Közös táncház is színesítette a napot. Ebéd elfogyasztása után mozifilm vetítése volt. A résztvevő óvodák emléklappal és ajándékkal tértek haza. A VIII. Keresztesi Román Nemzetiségi Kulturális Találkozót a Bethlen Gábor Alapkezelő vissza nem térítendő támogatásából és Biharkeresztes Város Román Nemzetiségi Önkormányzat feladatalapú támogatásából biztosított kiegészítéssel valósítottuk meg.
* Biharkeresztes Város Román Nemzetiségi Önkormányzat Képviselő-testülete évek óta köszönti a nemzetiséghez tartozó nyugdíjas korúakat az Idősek Napja alkalmából 2025. november 18-án Idősek Napját rendezett a nemzetiséghez tartozó nyugdíjas korúak részére, megvendégelésre és közös nótázásra is sor került.
* Biharkeresztesi Szivárvány Bölcsőde és Óvoda 2025. december 6. napján, jótékonysági bálján részt veszünk és a rendezvény sikeréhez tombolatárgy vásárlásával járulunk hozzá.
* Hajdú-Bihar Vármegyei Román Területi Nemzetiségi Önkormányzat 2025. december 11-én hatodik alkalommal szervezi meg a Gyermekfesztivált, melynek ebben az évben újra Körösszegapáti ad otthont. A közösséghez tartozás erősítését elősegítve a biharkeresztesi Szivárvány Óvoda román nyelvű műhelybe járó csoportja meghívást kapott a rendezvényre.
* 2025. december 13-án KOLINDÁLÁS- t szervezünk, a Romániai Arad megye, Tomest településről érkeznek a kolindálók. Karácsonyi ünnepkör egyik legszínesebb román népszokása a Kolindálás. A táncos, énekes bemutatót a Katolikus templom előtti téren lehet megtekinteni. Az előadást követően a csoportot megvendégeljük.
* A városi baba-mama Karácsony 2025. december 18-án kerül megrendezésre, melynek segítésére a babáknak gyümölcsöt vásárolunk.

# A fent leírtak alapján előterjesztem az alábbi

# H a t á r o z a t i j a v a s l a t - o t:

Biharkeresztes Város Román Nemzetiségi Önkormányzat Képviselő-testülete a nemzetiségi önkormányzat éves munkájának bemutatásáról szóló közmeghallgatási tájékoztatót elfogadja.

**Felelős**: Csaláné Bartha Csilla elnök

**Határidő**: azonnal

Biharkeresztes, 2025. november 22.

**Csaláné Bartha Csilla** elnök